               EIROPAS KOMISIJA
            Briselē, 7.6.2016
            COM(2016) 373 final
            2016/0174(NLE)
            Priekšlikums
            PADOMES LĒMUMS,
            ar ko nosaka nostāju, kas Eiropas Savienības vārdā jāpieņem attiecībā uz dažiem lēmumiem, kurus paredzēts pieņemt Starptautiskajā Olīvu padomē (SOP)

               PASKAIDROJUMA RAKSTS

               1.PRIEKŠLIKUMA KONTEKSTS

               Starptautiskā Olīvu padome (SOP) ir zinātniska un tehniska starpvaldību organizācija, kas darbojas olīveļļas un galda olīvu nozarē. SOP mērķi ir: i) censties panākt vienotību valsts un starptautiskajos tiesību aktos attiecībā uz olīveļļas, olīvu izspaidu eļļas un galda olīvu fizikāli ķīmiskajām un organoleptiskajām īpašībām, lai novērstu jebkādus šķēršļus tirdzniecībai, ii) veikt pasākumus attiecībā uz fizikāli ķīmisko un organoleptisko pārbaudi, lai papildinātu zināšanas par olīvu produktu sastāvu un kvalitātes īpašībām nolūkā konsolidēt starptautiskos standartus, un iii) stiprināt Starptautiskās Olīvu padomes kā starptautiskās zinātniskās sabiedrības izcilības foruma nozīmi olīvu un olīveļļas jomā.

               Starptautiskajā Olīvu padomē pašlaik ir 16 locekļi, tostarp Eiropas Savienība.

               ES mērogā saskaņā ar Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju (TKO regula, OV L 347, 671. lpp.), daži lēmumi, ko pieņēmusi un publicējusi SOP, ietekmē ES tiesību aktus.

               2.JURIDISKIE ASPEKTI

               –Pamatojoties uz diskusijām ekspertu grupās, kuras sapulcējās, lai sagatavotos SOP Dalībnieku padomes sanāksmei, sagaidāms, ka nākamajā SOP Dalībnieku padomes sanāksmē, ko paredzēts rīkot 2016. gada 15. jūlijā, dienas kārtībā pieņemšanas nolūkā būs iekļauti šādi pieci lēmumi, kas radīs tiesiskas sekas ES acquis.

               –Projekts Lēmumam, ar ko groza olīveļļai un olīvu izspaidu eļļai piemērojamu tirdzniecības standartu (COI/T.15/Rev...): etilesteru apjoma ierobežojuma grozīšana.

               –Projekts Lēmumam, ar ko groza olīveļļai un olīvu izspaidu eļļai piemērojamu tirdzniecības standartu (COI/T.15/Rev...): heptadekānskābes, heptadecēnskābes un eikozēnskābes apjomu ierobežojuma grozīšana.

               –Projekts Lēmumam, ar ko groza olīveļļai un olīvu izspaidu eļļai piemērojamu tirdzniecības standartu (COI/T.15/Rev...): ierobežojuma grozīšana attiecībā uz īpatnējo ekstinkcijas koeficientu ultravioletajā spektra daļā ar viļņa garumu 270 nm (K270).

               –Projekts Lēmumam, ar ko groza olīveļļai un olīvu izspaidu eļļai piemērojamu tirdzniecības standartu (COI/T.15/Rev...): oficiāls paziņojums par ISO metodēm, kas pieņemts, lai panāktu pilnīgu saskaņojumu un iekļautu atsauci uz jauno peroksīda skaitļa noteikšanas metodi.

               –Projekts Lēmumam, ar ko pieņem jaunas analīzes metodes, lai noteiktu peroksīda skaitli (COI/T.20/Doc. Nr. ...).

               Olīveļļas nozares zinātniskie un tehniskie eksperti ir plaši apspriedušies par iepriekš minētajiem lēmumiem. Tie palīdz nodrošināt olīveļļas standarta harmonizāciju starptautiskā mērogā, un tie izveidos regulējumu, kas nodrošinās godīgu konkurenci olīveļļas nozares produktu tirdzniecībā. Tāpēc tie būtu jāatbalsta.

               Paredzams, ka līdzīgi kā iepriekš SOP Dalībnieku padomes sanāksmes dienas kārtība tiks papildināta un tai tiks pievienoti turpmāki lēmumi, kas ietekmē acquis. Lai nodrošinātu SOP Dalībnieku padomes darba efektivitāti, vienlaikus ievērojot Līgumu noteikumus, Komisija laikus papildinās un/vai grozīs pašreizējo priekšlikumu, lai Padome varētu pieņemt nostāju arī attiecībā uz šiem lēmumiem.

               2016/0174 (NLE)

               Priekšlikums

               PADOMES LĒMUMS,

               ar ko nosaka nostāju, kas Eiropas Savienības vārdā jāpieņem attiecībā uz dažiem lēmumiem, kurus paredzēts pieņemt Starptautiskajā Olīvu padomē (SOP)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 3. punktu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Starptautiskā Olīvu padome (SOP) ir zinātniska un tehniska starpvaldību organizācija, kas darbojas olīveļļas un galda olīvu nozarē.

               (2)Eiropas Savienība kā SOP dalībniece var ierosināt SOP lēmumu projektu grozījumus un paust oficiālu nostāju attiecībā uz minētās organizācijas procesuālajiem un balsošanas noteikumiem.

               (3)Nākamajā Dalībnieku padomes sanāksmē 2016. gada 15. jūlijā SOP pārbaudīs un, iespējams, pieņems piecus lēmumu projektus, kas ietekmēs Savienības tiesību aktus.

               (4)Konkrēti, pirmais, otrais, trešais un ceturtais lēmuma projekts groza olīveļļai un olīvu izspaidu eļļai piemērojamo tirdzniecības standartu (COI/T.15/Rev...): minētie lēmumu projekti ir attiecīgi par etilesteru apjoma ierobežojuma grozīšanu, heptadekānskābes, heptadecēnskābes un eikozēnskābes apjoma ierobežojuma grozīšanu, ierobežojuma grozīšana attiecībā uz īpatnējo ekstinkcijas koeficientu ultravioletajā spektra daļā ar viļņa garumu 270 nm (K270) un par oficiālu paziņojumu par ISO metodēm, kas pieņemts, lai panāktu pilnīgu saskaņojumu un iekļautu atsauci uz jauno peroksīda skaitļa noteikšanas metodi.

               (5)Ar piekto lēmuma projektu tiek pieņemta jaunā analīzes metode peroksīda skaitļa noteikšanai (COI/T.20/Doc. Nr. ...).

               (6)Šādi lēmumu projekti nozīmē to, ka jāizdara grozījumi Komisijas Regulā (EEK) Nr. 2568/91
                  1
               .

               (7)Olīveļļas nozares zinātniskie un tehniskie eksperti ir plaši apspriedušies par minētajiem lēmumu projektiem. Tie palīdzēs nodrošināt olīveļļas standarta harmonizāciju starptautiskā mērogā un izveidos regulējumu, kas nodrošinās godīgu konkurenci olīveļļas nozares produktu tirdzniecībā. Tāpēc tie būtu jāatbalsta.

               (8)Lai nodrošinātu nepieciešamo elastīgumu sarunās pirms SOP Dalībnieku padomes sanāksmes, Savienībai vajadzētu būt tiesīgai piekrist grozījumu izdarīšanai šajos lēmumos ar nosacījumu, ka šādas izmaiņas neietekmē to būtību,

               IR PIEŅĒMUSI ŠO LĒMUMU.

               1. pants

               Savienības nostāja SOP Dalībnieku padomes 2016. gada 15. jūlija sanāksmē ir saskaņā ar šā lēmuma pielikumu.

               2. pants

               1.Ja 1. pantā minēto nostāju var ietekmēt jauna zinātniska vai tehniska informācija, kas iesniegta pirms SOP Dalībnieku padomes sanāksmes vai tās laikā, Savienība lūdz, lai lēmumu pieņemšanu SOP Dalībnieku padomes sanāksmē atliek līdz brīdim, kad, pamatojoties uz šo jauno informāciju, ir noteikta Savienības nostāja.

               2.Savienības pārstāvji SOP Dalībnieku padomē var piekrist nelielām izmaiņām lēmuma projektā bez Padomes papildu lēmuma.

               3. pants

               Šis lēmums ir adresēts dalībvalstīm.

               Briselē,

                     Padomes vārdā —

                     priekšsēdētājs

                     (1)
                  Komisijas 1991. gada 11. jūlija Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

    ---documentbreak---

               EIROPAS KOMISIJA
            Briselē, 7.6.2016
            COM(2016) 373 final
            PIELIKUMS
            (...)
            Priekšlikums Padomes Lēmumam,
            ar ko nosaka nostāju, kas Eiropas Savienības vārdā jāpieņem attiecībā uz dažiem lēmumiem, kurus paredzēts pieņemt Starptautiskajā Olīvu padomē (SOP)

               PIELIKUMS

               Eiropas Savienība, saglabājot iespēju uz jaunu norišu pamata nostāju nākotnē pārskatīt, atbalsta šādus lēmumu projektus par standartizāciju attiecībā uz olīveļļas un olīvu izspaidu eļļas fizikālajām, ķīmiskajām un organoleptiskajām īpašībām un par analīzes metožu harmonizāciju.

               LĒMUMS, ar ko pārskata olīveļļai un olīvu izspaidu eļļai piemērojamo tirdzniecības standartu (COI/T.15/Rev...): etilesteru apjoma ierobežojuma grozīšana.

               LĒMUMS, ar ko pārskata olīveļļai un olīvu izspaidu eļļai piemērojamo tirdzniecības standartu (COI/T.15/Rev...): heptadekānskābes, heptadecēnskābes un eikozēnskābes apjomu ierobežojuma grozīšana.

               LĒMUMS, ar ko pārskata olīveļļai un olīvu izspaidu eļļai piemērojamo tirdzniecības standartu (COI/T.15/Rev...): ierobežojuma grozīšana attiecībā uz īpatnējo ekstinkcijas koeficientu ultravioletajā spektra daļā ar viļņa garumu 270 nm (K270).

               LĒMUMS, ar ko pārskata olīveļļai un olīvu izspaidu eļļai piemērojamo tirdzniecības standartu (COI/T.15/Rev...): oficiāls paziņojums par ISO metodēm, kas pieņemts, lai panāktu pilnīgu saskaņojumu un iekļautu atsauci uz jauno peroksīda skaitļa noteikšanas metodi.

               LĒMUMS, ar ko pieņem jauno analīzes metodi, lai noteiktu peroksīda skaitli (COI/T.20/Doc. Nr. ...).


               EIROPAS KOMISIJA
            Briselē, 16.12.2015
            COM(2015) 659 final
            2015/0300(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma (ultraplatjosla) XI pielikumā (Elektroniskie sakari, audiovizuālie pakalpojumi un informācijas sabiedrība)

               PASKAIDROJUMA RAKSTS

               1.PRIEKŠLIKUMA KONTEKSTS

               Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie ES tiesību akti iespējami drīz pēc to pieņemšanas.

               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               EEZ Apvienotās komitejas lēmuma projekta (pievienots Padomes lēmuma priekšlikumam) nolūks ir grozīt EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība), lai EEZ līgumā iekļautu Komisijas 2014. gada oktobra Īstenošanas lēmumu 2014/702/ES
                  1
                (ar ko groza 2007. gada februāra Lēmumu 2007/131/EK
                  2
                par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija).

               Galveno pieprasīto pielāgojumu pamatojums un ierosinātais risinājums

               Attiecīgais tiesību akts:

               Komisijas 2014. gada 7. oktobra Īstenošanas lēmums 2014/702/ES, ar ko groza 2007. gada februāra Lēmumu 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija.

               Attiecīgais noteikums:

               Pienākums atļaut radiofrekvenču spektra izmantošanu 6,0-8,5 GHz frekvenču joslā iekārtām, kurās izmantota ultraplatjoslas tehnoloģija (UWB) gaisa kuģos (pielikuma 4. iedaļa).

               Pamatojums un ierosinātais risinājums:

               Ultraplatjoslas (UWB) izmantošana gaisa kuģos var traucēt valsts mobilo sakaru operatoru radiosakarus lidostās un ap lidostām. Šie konkrētie traucējumi ir aprakstīti 2012. gada Eiropas Pasta un telesakaru administrāciju konferences (CEPT) Elektronisko sakaru komitejas (ECC) ziņojumā
                  3
               , un tos tagad detalizēti pēta un pārskata ECC spektra inženierijas/maza darbības attāluma ierīču darba grupa (SE24). Šobrīd noteiktais SE24 darba izpildes termiņš ir 2016. gada 1. ceturksnis
                  4
               .

               Islandē un Norvēģijā radiosakaru blīvums lidostu tuvumā un to izmantošanas intensitāte ir lielāka nekā ES. Tādēļ ir nepieciešami izņēmumi attiecībā uz 6,0-8,5 GHz frekvenču joslu, lai novērstu kaitīgus traucējumus mobilo sakaru operatoru radiosakaros. Šāds pielāgojums iekļauts Apvienotās komitejas lēmumā:

               “Islande un Norvēģija tiek atbrīvotas no pienākuma atļaut izmantot 6,0 līdz 8,5 GHz frekvenču joslu iekārtām, kurās izmantota ultraplatjoslas tehnoloģija gaisa kuģos”.

               3.PRIEKŠLIKUMA JURIDISKIE ASPEKTI

               Padomes Regulas (EK) Nr. 2894/94
                  5
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju.

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               2015/0300 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma (ultraplatjosla) XI pielikumā (Elektroniskie sakari, audiovizuālie pakalpojumi un informācijas sabiedrība)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,

               ņemot vērā Padomes 1994. gada 28. novembra Regulu (EK) Nr. 2894/94
                  6
                par Eiropas Ekonomikas zonas līguma īstenošanas kārtību un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu (turpmāk “EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja inter alia var pieņemt lēmumu par EEZ līguma XI pielikuma (Elektroniskie sakari, audiovizuālie pakalpojumi un informācijas sabiedrība) grozīšanu.

               (3)EEZ līgumā ir iekļaujams Komisijas Īstenošanas lēmums 2014/702/ES
                  7
               . Islandē un Norvēģijā radiosakaru blīvums lidostu tuvumā un to izmantošanas intensitāte ir lielāka nekā ES. Tādēļ, lai novērstu kaitīgus traucējumus mobilo sakaru operatoru radiosakaros, Islande un Norvēģija būtu jāatbrīvo no atļaujas izmantot 6,0 līdz 8,5 GHz frekvenču joslu iekārtām, kurās izmantota ultraplatjoslas tehnoloģija gaisa kuģos.

               (4)Tādēļ būtu attiecīgi jāgroza EEZ līguma XI pielikums (Elektroniskie sakari, audiovizuālie pakalpojumi un informācijas sabiedrība).

               (5)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XI pielikumā (Elektroniskie sakari, audiovizuālie pakalpojumi un informācijas sabiedrība), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  OV L 293, 9.10.2014., 48.-56. lpp.

                     (2)
                  OV L 55, 23.2.2007., 33.-36. lpp.

                     (3)
                  ECC ziņojums Nr. 175, Co-existence study considering UWB applications inside aircraft and existing radio services in the frequency bands from 3.1 GHz to 4.8 GHz and from 6.0 GHz to 8.5 GHz; pieejams tīmekļa vietnē:

                     http://www.erodocdb.dk/Docs/doc98/official/pdf/ECCREP175.PDF

                  .

                     (4)
                  Work Item SE24_55, pieejams tīmekļa vietnē:

                     http://eccwp.cept.org/WI_Detail.aspx?wiid=477

                  .

                     (5)
                  OV L 305, 30.11.1994., 6.-8. lpp.

                     (6)
                  OV L 305, 30.11.1994., 6.-8. lpp.

                     (7)
                  Komisijas 2014. gada 7. aprīļa Lēmums 2014/702/ES, ar ko groza 2007. gada februāra Lēmumu 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija (OV L 293, 9.10.2014., 48.-56. lpp.).

    ---documentbreak---

               EIROPAS KOMISIJA
            Briselē, 16.12.2015
            COM(2015) 659 final
            PIELIKUMS
            EEZ APVIENOTĀS KOMITEJAS LĒMUMS Nr. .../2015,ar ko grozaEEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)dokumentampriekšlikums Padomes Lēmumampar nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma (ultraplatjosla) XI pielikumā (Elektroniskie sakari, audiovizuālie pakalpojumi un informācijas sabiedrība)

               PIELIKUMS

                  EEZ APVIENOTĀS KOMITEJAS LĒMUMS Nr. …/2015,
                  ar ko groza
                  EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,

               tā kā:

               (1)EEZ līgumā ir jāiekļauj Komisijas 2014. gada 7. aprīļa Īstenošanas lēmums 2014/702/ES
                  1
               , ar ko groza 2007. gada februāra Lēmumu 2007/131/EK
                  2
                par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija.

               (2)Tādēļ attiecīgi būtu jāgroza EEZ līguma XI pielikums,

               IR PIEŅĒMUSI ŠO LĒMUMU.

               1. pants

               EEZ līguma XI pielikuma 5.cw punktu (Padomes Lēmums 2007/131/EK) groza šādi:

               1.
                     pievieno šādu tekstu:

               “Lēmuma noteikumi šā Līguma mērķiem jālasa ar turpmāk minēto pielāgojumu:

               Islande un Norvēģija tiek atbrīvotas no atļaujas izmantot 6,0 līdz 8,5 GHz frekvenču joslu iekārtām, kurās izmantota ultraplatjoslas tehnoloģija gaisa kuģos”;

               2.
                     pievieno šādu ievilkumu:

               “-
                     32014 D 0702: Komisijas 2014. gada 7. oktobra Īstenošanas lēmumu 2014/702/ES (OV L 293, 9.10.2014., 48. lpp.)”.

               2. pants

               Īstenošanas lēmuma 2014/702/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               3. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu
                  3
               .

               4. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē, [...].

                  EEZ Apvienotās komitejas vārdā –

                  priekšsēdētājs

                  [...]

                  EEZ Apvienotās komitejas
                  sekretāri

                  [...]

                     (1)
                  OV L 293, 9.10.2014., 48-56. lpp.

                     (2)
                  OV L 55, 23.2.2007., 33-36. lpp.

                     (3)
                  [Konstitucionālās prasības nav norādītas.] [Konstitucionālās prasības ir norādītas.]


Avis juridique important

|

52004PC0439

Priekslikums par Padomes lēmumu Apstiprināt no ģenētiski modificētas kukurūzas līnijas N 603 iegūtu pārtikas preču un pārtikas sastāvdaļu kā jaunu pārtikas sastāvdaļu izvietosanu tirgū saskaņā ar Eiropas Parlamenta un Padomes Regulu (EC) Nr. 258/97  /* COM/2004/0439 galīgā redakcija */

Priekslikums par PADOMES LĒMUMU Apstiprināt no ģenētiski modificētas kukurūzas līnijas N 603 iegūtu pārtikas preču un pārtikas sastāvdaļu kā jaunu pārtikas sastāvdaļu izvietosanu tirgū saskaņā ar Eiropas Parlamenta un Padomes Regulu (EC) Nr. 258/97(iesniegusi Komisija)PASKAIDROJOŠS MEMORANDS2001. gada 24. aprīlī Monsanto saskaņā ar Jaunās pārtikas regulas (EC) N° 258/97 4. pantu iesniedza lūgumu Nīderlandes kompetentajām iestādēm par pārtikas preču vai pārtikas sastāvdaļu, kas iegūtas no ģenētiski modificētas kukurūzas līnijas NK 603, izvietosanu tirgū kā jaunas pārtikas preces vai kā jaunas pārtikas sastāvdaļas.No Nīderlandes saņemtais sākotnējais novērtējuma ziņojums satur secinājumu, ka pārtikas preces vai pārtikas sastāvdaļas, kas iegūtas no ģenētiski modificētas kukurūzas līnijas NK 603, ir tikpat drosas kā pārtikas preces un pārtikas sastāvdaļas, kas iegūtas no tradicionālās kukurūzas, un tās var izmantot tādā pasā veidā, bet pārējās dalībvalstis izvirzīja pamatotus iebildumus pret to izvietosanu tirgū. Tādēļ bija nepieciesams komitoloģijas kārtībā pieņemts apstiprinājuma lēmums saskaņā ar Regulas (EC) No 258/97 7(1). pantu. Ņemot vērā dalībvalstu iebildumus, komisija pieprasīja Eiropas Pārtikas drosības iestādes atzinumu, kas tika iesniegts 2003. gada 25. novembrī, un secināja, ka NK 603 kukurūza ir tikpat drosa kā tradicionālā kukurūza, un tādējādi nav sagaidāms, ka tās izvietosana tirgū pārtikas, barības vai pārstrādes vajadzībām varētu radīt negatīvu ietekmi uz cilvēku un dzīvnieku veselību, un sajā kontekstā uz vidi [1].[1]   The EFSA Journal (2003) 9, 1-14.Ņemot vērā so pamata informāciju, Komisijas lēmuma projekts par pārtikas preču un pārtikas sastāvdaļu, kas iegūtas no ģenētiski modificētas kukurūzas NK 603, izvietosanu Kopienas tirgū tika iesniegts Pārtikas ķēdes un dzīvnieku veselības Pastāvīgajai komisijai nobalsosanai 2004. gada 30. aprīlī. Balsosanas rezultāti bija sekojosi:50 balsis par: (BE, FR, IE, IT, NL, FI, SE, UK)19 balsis pret: (DK, EL, LU, AT, PT)18 balsis atturas: (DE, ES)Komiteja neiesniedza ar kvalificētu vairākumu viedokli par Komisijai iesniegto projektu. Tātad, saskaņā ar Regulas (EC) Nr. 258/97 13. panta 4 b). punktu un atbilstosi Padomes lēmuma 1999/468/EC 5. pantam, Komisijai nekavējoties jāiesniedz Padomei priekslikums par veicamajiem pasākumiem, un Padomei trīs mēnesu laikā jāpieņem lēmums par to ar kvalificētu vairākumu un jāinformē Eiropas Parlaments, kurs var uzskatīt par nepieciesamu ieņemt nostāju saskaņā ar minētā Lēmuma 8. pantu.Saskaņā ar Regulas (EC) Nr. 1829/2003 46. pantu par ģenētiski modificētu pārtiku un lopbarību, sajā gadījumā apstiprinājums jāsaņem saskaņā ar Regulas (EC) Nr. 258/97 noteikumiem. Tomēr, lai būtu ņemta vērā jaunā likumdosanas struktūra ģenētiski modificētas pārtikas un lopbarības apstiprināsanai, Komisijas priekslikumā iekļautas arī ziņas, kas nepieciesamas saskaņā ar Regulas (EC) Nr. 1829/2003 6. panta 5. punktu un 7. panta 2.punktu.Priekslikums par PADOMES LĒMUMU Apstiprināt no ģenētiski modificētas kukurūzas līnijas N 603 iegūtu pārtikas preču un pārtikas sastāvdaļu kā jaunu pārtikas sastāvdaļu izvietosanu tirgū saskaņā ar Eiropas Parlamenta un Padomes Regulu (EC) Nr. 258/97EIROPAS SAVIENĪBAS PADOMEŅemot vērā Līgumu par Eiropas Kopienas izveidosanu,Ņemot vērā 1997. gada 27. janvāra Eiropas Parlamenta un Padomes Regulu (EC) Nr. 258/97 par jaunām pārtikas precēm un jaunām pārtikas sastāvdaļām [2] (turpmāk sauktu Regula), un it sevisķi tās 7. pantu,[2]  OJ L43, 14.02.1997, p.1Ņemot vērā Komisijas priekslikumu,Tā kā:(1) 2001. gada 24. aprīlī Monsanto saskaņā ar Regulas 4. pantu iesniedza lūgumu Nīderlandes kompetentajām iestādēm par pārtikas preču vai pārtikas sastāvdaļu, kas iegūtas no ģenētiski modificētas kukurūzas līnijas NK 603, izvietosanu tirgū kā jaunas pārtikas preces vai kā jaunas pārtikas sastāvdaļas.(2) Savā 2002. gada 5. novembra sākotnējā novērtējuma ziņojumā Nīderlandes kompetentā pārtikas novērtēsanas iestāde nāca pie slēdziena, ka pārtikas preces vai pārtikas sastāvdaļas, kas iegūtas no ģenētiski modificētas kukurūzas līnijas NK 603, ir tikpat drosas kā pārtikas preces un pārtikas sastāvdaļas, kas iegūtas no tradicionālās kukurūzas, un tās var izmantot tādā pasā veidā.(3) 2003. gada 6. janvārī Komisija nosūtīja sākotnējo novērtējuma ziņojumu visām dalībvalstīm. Regulas 6(4). pantā noteiktā 60 dienu perioda laikā saskaņā ar minēto noteikumu tika izvirzīti pamatoti iebildumi pret sī produkta izvietosanu tirgū.(4) 2003. gada 27. augustā Komisija pieprasīja Eiropas Pārtikas drosības iestādes (EFSA) slēdzienu saskaņā ar Regulas 11. pantu. 2003. gada 25. novembrī EFSA iesniedza atzinumu, ka NK 603 kukurūza ir tikpat drosa kā tradicionālā kukurūza, un tādēļ nav sagaidāms, ka tās izvietosana tirgū pārtikas, lopbarības vai pārstrādes vajadzībām varētu radīt negatīvu ietekmi uz cilvēku un dzīvnieku veselību, un sajā kontekstā uz vidi [3]. Izsakot savu atzinumu, EFSA ņēma vērā visus konkrētos dalībvalstu izvirzītos jautājumus un bazas.[3]  The EFSA Journal (2003) 9, 1-14(5) Regulas (EC) Nr. 1829/2003 46(1). pants par ģenētiski modificētu pārtiku un lopbarību [4] nosaka, ka pieprasījumi, kas iesniegti saskaņā ar Regulas (EC) Nr. 258/79 4. pantu pirms sīs Regulas spēkā stāsanās datuma, ir jāapstrādā saskaņā ar Regulas (EC) Nr. 258/97 noteikumiem, neraugoties uz Regulas (EC) Nr. 1829/2003 38. pantu, gadījumos, ja papildus novērtējuma ziņojums, kas nepieciesams saskaņā ar Regulas (EC) Nr. 258/97 6(3). Pantu, ir iesniegts Komisijai Regulas (EC) Nr. 1829/2003 spēkā stāsanās.[4]  OJ L268, 18.10.2003, p.1(6) Eiropas Komisijas Apvienotais pētniecības centrs (JRC) sadarbībā ar GMO laboratoriju Eiropas tīklu (ENGL) ir apstiprinājis metodi NK603 kukurūzas atklāsanai. JRC ir veicis pilnu apstiprinājuma pētījumu (gredzenu eksperimentu) saskaņā ar starptautiski pieņemtiem norādījumiem, lai pārbaudītu kvantitatīvas, gadījumu specifiskas metodes veiktspēju NK603 transformācijas un tās daudzuma atklāsanu kukurūzā. Pētījumam nepieciesamos materiālus nodrosināja Monsanto. JRC ir atzinis, ka metodes veiktspēja atbilst tās plānotajam mērķim, ņemot vērā ENGL ierosinātos veiktspējas kritērijus metodēm, kas iesniegtas regulatoru atbilstības nodrosināsanai, kā arī pasreizējai zinātniskajai izpratnei par apmierinosu metodes veiktspēju. Gan metode, gan pārbaudes rezultāti ir nodoti atklātībai.(7) Uzziņas materiālus kukurūzai no ģenētiski modificētas kukurūzas līnijas NK603 sagatavojis Eiropas Komisijas Apvienotais pētniecības centrs (JRC).(8) Pārtika un pārtikas sastāvdaļas no ģenētiski modificētās kukurūzas līnijas NK 603 jāapzīmē saskaņā ar Regulas (EC) Nr. 1829/2003 noteikumiem, un uz tiem attiecas Regulā (EC) Nr. 1830/2003 noteiktās izsekosanas prasības attiecībā uz ģenētiski modificētu organismu izsekosanu un apzīmēsanu un no ģenētiski modificētiem organismiem izgatavotas pārtikas un pārtikas produktu izsekosanu, mainot Direktīvu 2001/18/EC [5].[5]  OJ L268, 18.10.2003, p.24(9) Saskaņā ar Komisijas Regulu (EC) Nr., 65/2004, sim produktam noteikts vienreizējs identifikators Regulas (EC) Nr. 1830/2003 nolūkos.(10) Pielikumā ietvertā informācija par tādas pārtikas un pārtikas sastāvdaļu identificēsanu, kas iegūtas no ģenētiski modificētās kukurūzas līnijas NK603, ieskaitot apstiprināto atklāsanas metodi un uzziņas materiālus, iegūstama no Regulas (EC) Nr. 1829/2003 28. pantā minētā Reģistra.(11) Pārtikas ķēdes un dzīvnieku veselības Pastāvīgā komiteja nav izteikusi labvēlīgu atzinumu.IR PIEŅĒMUSI SEKOJOŠSU LĒMUMU:1. pantsPārtikas preces un pārtikas sastāvdaļas, kas iegūtas no ģenētiski modificētas kukurūzas līnijas NK603 (turpmāk tekstā "produkti"), kas noteiktas un norādītas Pielikumā, var tikt izvietotas Kopienas tirgū kā jaunas pārtikas preces un jaunas pārtikas sastāvdaļas.2. pantsProdukti jāapzīmē kā "ģenētiski modificēta kukurūza" vai "izgatavots no ģenētiski modificētas kukurūzas" saskaņā ar apzīmēsanas prasībām, kas noteiktas Regulas (EC) Nr. 1829/2003 13. pantā.3. pantsProdukti un Pielikumā iekļautā informācija jāieraksta Kopienas ģenētiski modificētās pārtikas un lopbarības reģistrā.4. pantsŠis Lēmums ir adresēts Monsanto Europe S.A, Avenue de Tervuren 270-272, B-1150 Briselē, Beļģijā, kas pārstāv ASV sabiedrību Monsanto Company. Tas ir spēkā 10 gadus.Pieņemts Briselē,Padomes vārdāPrezidentsPIELIKUMSINFORMĀCIJA, KAS JĀIERAKSTA KOPIENAS ĢENĒTISKI MODIFICĒTĀS PĀRTIKAS UN LOPBARĪBAS REĢISTRĀ(a) Atļaujas turētājs:Nosaukums: Monsanto Europe S.A.Adrese: Avenue de Tervuren 270-272, B-1150 Brisele, BeļģijaMonsanto Company vārdā, 800 N. Lindbergh Boulevard St. Louis, Missouri 63167 ASV(b) Produktu apzīmējums un specifikācija:Pārtika un pārtikas sastāvdaļas, kas iegūtas no ģenētiski modificētas kukurūzas (Zea maize L.) līnijas NK603 ar paaugstinātu toleranci pret herbicīdu glifosātu, un visiem tās krustojumiem ar tradicionāli audzētām kukurūzas līnijām. Kukurūzas līnija NK 603 satur sekojosas DNS sekvences divos neskartos ietvaros:- A 5-enolpiruvilshikimat-3-fosfāta sintēzes (epsps) gēns, kas atvasināts no Agrobacterium spec. celma CP (CP4 EPSPS), kas piesķir toleranci pret glifosātu, saskaņā ar rīsa aktīna 1 veicināsanas gēna regulējumu, terminatora sekvence no Agrobacterium tumefaciens un hloroplasta pārejas peptīda sekvence no Arabidopsis thaliana gēna epsps.- A 5-enolpiruvilshikimat-3-fosfāta sintēzes (epsps) gēns, kas atvasināts no Agrobacterium spec. celma CP (CP4 EPSPS), kas piesķir toleranci pret glifosātu, saskaņā ar bagātinātā 35S veicinātāja regulējumu, kas atvasināts no ziedkāpostu mozaīkvīrusa, terminatora sekvence no Agrobacterium tumefaciens un hloroplasta pārejas peptīda sekvence no Arabidopsis thaliana gēna epsps.(c) Apzīmējums: "Ģenētiski modificēta kukurūza" vai "izgatavots no ģenētiski modificētas kukurūzas".(d) Atklāsanas metode:- Gadījumu specifiska reālā laika kvantitatīvā metode uz PCR bāzes ģenētiski modificētai NK 603 kukurūzai.- Apstiprinājis Eiropas Komisijas Apvienotais pētniecības centrs (JRC) sadarbībā ar GMO Laboratoriju Eiropas tīklu (ENGL) publicēsanai .- Uzziņas materiāls: IRMM-415, ko sagatavojis Eiropas Komisijas Apvienotais pētniecības centrs (JRC).(e) Vienreizējais identifikators: MON-00603-6(f) Informācija, kas nepieciesama saskaņā ar Kartagēnas protokola II Pielikumu:Nav nepieciesamag) Produkta izvietosanas tirgū nosacījumi vai ierobezojumi:Nav piemērojami(h) Novērosanas prasības pēc izvietosanas tirgūNav nepieciesamas


               EIROPAS KOMISIJA
            Briselē, 6.11.2015
            COM(2015) 553 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu (Somijas pieteikums – EGF/2015/005 FI/Datorprogrammēšana)

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (turpmāk “EGF regula”).

               2.Somija 2015. gada 12. jūnijā iesniedza pieteikumu EGF/2015/005 FI/Datorprogrammēšana, lai saņemtu finansiālu ieguldījumu no EGF, pēc darba ņēmēju atlaišanas
                  2
                saimnieciskās darbības nozarē, kas klasificēta NACE 2. redakcijas 62. nodaļā (Datorprogrammēšana, konsultēšana un saistītas darbības), NUTS
                  3
                2. līmeņa reģionos Länsi-Suomi (FI19), Helsinki-Uusimaa (FI1B), Etelä-Suomi (FI1C) un Pohjois- ja Itä-Suomi (FI1D), Somijā. Šie reģioni kopā ir visa Somija, izņemot Ālandu salas.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamiem noteikumiem secināja, ka nosacījumi finansiālā ieguldījuma saņemšanai no EGF ir izpildīti.

               PIETEIKUMA KOPSAVILKUMS

                        EGF pieteikums

                        EGF/2015/005 FI/Datorprogrammēšana

                        Dalībvalsts

                        Somija

                        Attiecīgais(-ie) reģions(-i) (NUTS 2. līmenis)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Pieteikuma iesniegšanas datums

                        2015. gada 12. jūnijs

                        Pieteikuma saņemšanas apliecinājuma datums

                        2015. gada 12. jūnijs

                        Papildu informācijas pieprasījuma datums

                        2015. gada 26. jūnijs

                        Papildu informācijas iesniegšanas termiņš

                        2015. gada 21. augusts

                        Izvērtējuma pabeigšanas termiņš

                        2015. gada 13. novembris

                        Intervences kritērijs

                        EGF regulas 4. panta 1. punkta b) apakšpunkts

                        Attiecīgo uzņēmumu skaits

                        69

                        Saimnieciskās darbības nozare(-s)

                        (NACE 2. redakcijas nodaļa)
                           4

                        62. nodaļa (Datorprogrammēšana, konsultēšana un saistītas darbības)

                        Pārskata periods (deviņi mēneši):

                        2014. gada 30. jūlijs – 2015. gada 30. aprīlis

                        Atlaisto darba ņēmēju skaits pārskata periodā

                        1603

                        Atbalsttiesīgo saņēmēju kopskaits

                        1603

                        Paredzēto atbalsta saņēmēju kopskaits

                        1200

                        Jauniešu skaits, kuri nav nodarbināti un nav iesaistīti izglītības vai apmācības procesā (jaunieši, kas nemācās un nestrādā, NEET), kuriem paredzēts sniegt atbalstu

                        0

                        Individualizēto pakalpojumu budžets (EUR)

                        4 167 000

                        EGF pasākumu īstenošanas budžets
                           5
                         (EUR)

                        205 000

                        Kopējais budžets (EUR)

                        4 372 000

                        EGF ieguldījums (60 %) (EUR)

                        2 623 200

               PIETEIKUMA IZVĒRTĒJUMS

               Procedūra

               4.Pieteikumu EGF/2015/005 FI/Datorprogrammēšana Somija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, t.i., 2015. gada 12. jūnijā. Komisija apstiprināja, ka ir saņēmusi pieteikumu divu nedēļu laikā no pieteikuma iesniegšanas dienas – 2015. gada 12. jūnijā, un 2015. gada 26. jūnijā pieprasīja papildu informāciju no Somijas. Minētā papildu informācija tika sniegta astoņu nedēļu laikā pēc pieprasījuma un pēc pienācīgi pamatota Somijas lūguma pagarināt termiņu par divām nedēļām. Termiņš, līdz kura beigām Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2015. gada 13. novembrī.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 1603 darba ņēmējiem, kas atlaisti saimnieciskās darbības nozarē, kas klasificēta NACE 2. redakcijas 62. nodaļā (Datorprogrammēšana, konsultēšana un saistītas darbības). Atlaišanas gadījumi galvenokārt atrodas NUTS 2. līmeņa reģionos Länsi-Suomi (FI19), Helsinki-Uusimaa (FI1B), Etelä-Suomi (FI1C) un Pohjois- ja Itä-Suomi (FI1D). Atlaišanas gadījumi notika 69 uzņēmumos
                  6
               , un gandrīz puse no tiem (778) – Microsoft Mobile Oy.

               Intervences kritēriji

               6.Somijas iestādes iesniedza pieteikumu saskaņā ar EGF regulas 4. panta 1. punkta b) apakšpunktā minēto intervences kritēriju, kas nosaka vismaz 500 darba ņēmēju atlaišanu deviņu mēnešu pārskata perioda laikā uzņēmumos, kas darbojas vienā ekonomikas nozarē, kas definēta NACE 2. red. nodaļas līmenī, un kuri atrodas vienā vai divos dalībvalsts kaimiņu reģionos, kas definēti NUTS 2. līmenī. Helsinki-Uusimaa (FI1B) reģionā vien ir 737 atlaišanas gadījumu.

               7.Pieteikuma deviņu mēnešu pārskata periods ir no 2014. gada 30. jūlija līdz 2015. gada 30. aprīlim.

               Atlaisto darba ņēmēju skaita un darbības beigšanas aprēķināšana

               8.Pārskata periodā atlaisto darba ņēmēju skaits ir aprēķināts šādi:

               –1218 darba ņēmēji no datuma, kad darba devējs individuāli paziņo darba ņēmējam par atlaišanu vai darba līguma izbeigšanu;

               –385 darba ņēmēji, sākot no darba līguma faktiskās izbeigšanas vai izbeigšanās datuma.

               Atbalsttiesīgie saņēmēji

               9.Kopējais atbalsttiesīgo saņēmēju skaits ir 1603.

               Saikne starp darba ņēmēju atlaišanu un globalizācijas izraisītām "lielām strukturālām izmaiņām pasaules tirdzniecības modeļos"

               10.Lai noteiktu saikni starp atlaišanas gadījumiem un globalizācijas izraisītām lielām strukturālām izmaiņām pasaules tirdzniecības modeļos, Somija apgalvo, ka pēdējos gados IKT nozarē nodarbinātības sadalījums starp ES un citām ekonomikām ir attīstījies ES par sliktu. Lai gan globāli šajā jomā vērojams pieaugums, Eiropā tā ir samazinājusies, jo uzņēmumi un pakalpojumi ir pārcelti uz Ķīnu, Indiju, Taivānu un citām ārpus Eiropas esošām valstīm. Tikai 2014. gadā vien Somijas IKT uzņēmumu personāls tika samazināts par 3 % jeb 1500 cilvēkiem.

               Distribution of ICT sector employment among the European Union and other economies (2009 & 2011)

               Source: European Commission. ICT Industry Analysis Predict 2013 & 2014 Reports: An Analysis of ICT R&D in the EU and Beyond.

               11.Šī ietekme ir sevišķi jūtama Somijā, kur smagi cieta visa Somijas elektronikas nozare, sasniedzot viszemāko atzīmi 2011. gadā, kad Nokia paziņoja par darba ņēmēju masveida atlaišanu. 2012. gadā Nokia vispirms atlaida 1000 cilvēku Salo (EGF/2012/006 FI/Nokia Salo), bet 2012. gada beigās un 2013. gada sākumā tika atlaisti vēl 3700 darbinieku (EGF/2013/001 FI/Nokia). 2014. gadā tam sekoja vēl 600 atlaišanas gadījumu mikroshēmu izstrādes nozarē  (EGF/2015/001 FI/Broadcom).

               12.Šajos apstākļos datorprogrammēšanas, konsultēšanas un saistīto darbību nozare ir turpinājusi konkurēt pasaules mērogā, kaut arī pakalpojumu galvenais klients, t.i., Nokia, vairs nepastāvēja.

               13.Somijas programmatūras nozare šobrīd aizvien vairāk iegulda rūpnieciskajā internetā un mākoņpakalpojumos, izvēloties labākus B-to-B pakalpojumus (uzņēmumu starpā), vienlaikus saskaroties ar problēmām saistībā ar B-to-C (patērētājiem) pakalpojumiem. Pēdējais no minētajiem ir skaidrojams ar tirgus pasaules cenu spiedienu. Tirgus dalībniekiem ir jācīnās par pasūtījumiem, konkurējot ar uzņēmumiem no valstīm ar mazākām izmaksām. Pastāv arī tendence Somijā izvietotiem uzņēmumiem pārvietot daļu savu darbību uz valstīm, kurās ir zemākas izmaksas. CGI, piemēram, 2014. gada novembrī paziņoja, ka uzņēmumam jāsamazina tā darbinieku skaits Somijā par 270 un jāpārvieto tā darbības ārpus ES
                  7
               .

               14.Programmatūras uzņēmējdarbība ir globāla uzņēmējdarbība, un programmatūras produktus iepērk pasaules mērogā no izmaksu ziņā visizdevīgākajiem avotiem. Programmatūras produktus var tomēr pielāgot, lai tie atbilstu valsts, reģiona vai valodas prasībām.

               15.Svarīgs aspekts ir tas, ka pasaules programmatūras nozarē pastāvīgi ir vajadzīgs jauns, izglītots darbaspēks, jo ražojumu un saistīto programmatūras risinājumu aprites cikls ir ļoti īss salīdzinājumā ar personāla aprites ciklu. Pastāv sīva konkurences starp darba ņēmējiem no ES un no valstīm ārpus ES. Novecojošiem un mazāk izglītotiem darba ņēmējiem no ES ir grūti konkurēt ar jauniem un labāk izglītotiem darba ņēmējiem ārpus ES.

               16.Lai gan Somijā tehnoloģijas nozarē 2008. gadā tika nodarbināti kopumā 326 000 cilvēku, 2014. gadā šo uzņēmumu nodarbināto skaits bija 276 000. Tas atbilst vidējam samazinājumam gadā - par aptuveni 3 % (10 000 darbiniekiem).

               17.Līdz šim par datorprogrammēšanas, konsultēšanas un saistīto darbību nozari ir iesniegti divi EGF pieteikumi, no kuriem viens pamatots ar globalizāciju, bet otrs — ar globālo finanšu un ekonomikas krīzi
                  8
               .

               Notikumi, kas izraisījuši darba ņēmēju atlaišanu un darbības beigšanu

               18.Notikumi, kas izraisīja šo darba ņēmēju atlaišanu, ir izmaiņas, kas pēdējos gados ietekmēja uzņēmumu Nokia, kam ir bijusi liela ietekme uz IKT nozari Somijā. Operētājsistēmu izstrāde Nokia mobilajiem tālruņiem nodrošināja ar darbu tūkstošiem cilvēku Somijā, īpaši pilsētā Oulu, bet tagad minētās funkcijas ir pārceltas uz valstīm ārpus Eiropas.

               19.Uzņēmumu Nokia un Microsoft lēmumi (uzņēmējdarbības pārvietošana, ražošanas un izstrādes darbu pārtraukšana Somijā) ir ietekmējuši neskaitāmus programmatūras nozares uzņēmumus, kuru darbība bija saistīta ar Nokia vai Microsoft. Tādējādi Nokia problēmas ir ietekmējušas situāciju visā Somijas programmatūras nozarē. IKT pakalpojumu uzņēmums Tieto, piemēram, pamatoja darba ņēmēju atlaišanu, par ko tas paziņoja 2014. gada rudenī, ar samazinātu pasūtījumu skaitu no viena no saviem galvenajiem klientiem, t.i., Nokia. Līdzīgu iemeslu dēļ tam sekoja tādi uzņēmumi kā Atos IT Solutions and Services, azartspēļu uzņēmums Rovio Entertainment un Samlink.

               20.2014. gada rudenī un 2015. gada pavasarī darba ņēmējus atlaida kopumā 69 programmatūras nozares uzņēmumu. Iemesli, kuru dēļ notika darba ņēmēju atlaišana, atšķiras, bet visbiežāk minētais kopsaucējs ir tas, ka uzņēmumi saskārās ar aizvien straujāku un intensīvāku starptautisku konkurenci. Nokia un Microsoft slēgšanai ir bijusi izšķiroša nozīme, bet lielākā daļa atlaišanas gadījumu ir daļa no plašākas parādības visā programēšanas nozarē kopumā.

               Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī

               Vairāk nekā 75 % atlaišanas gadījumu notika NUTS 2. līmeņa reģionos, Helsinki-Uusimaa (FI1B) un Pohjois- ja Itä-Suomi (FI1D). Tādēļ šie abi reģioni ir sīki aplūkoti turpmākajās rindkopās.

               21.Ziemeļostrobotnijas (daļa no Pohjois- ja Itä-Suomi (FI 1D) reģiona, kur atrodas Oulu) reģionā ir augsts bezdarba līmenis (augstāks nekā vidēji valstī). 2015. gada februārī bezdarba līmenis valstī bija 13,5 %, bet Ziemeļostrobotnijā tas bija 15,7 % un Oulu – 17,1 %. Gandrīz divas trešdaļas darba meklētāju reģionā dzīvo Oulu apkārtnē tāpat kā lielākā daļa bez darba esošo speciālistu reģionā.

               22.Pašlaik Ziemeļostrobotnijā ir aptuveni 1250 darbības vienību IKT nozarē, un to lielākā daļa atrodas Oulu. Dati par ekonomikas tendencēm liecina par to, ka IKT nozares uzņēmumu apgrozījums kopš 2012. gada ir krities
                  9
               . Visa informātikas nozare nodrošina apmēram 12 % darbvietu šajā apvidū. Šie sarežģījumi ir noveduši pie daudziem atlaišanas gadījumiem gan privātajā, gan publiskajā sektorā. 2008. gadā reģionā IKT nozares uzņēmumos strādāja gandrīz 13 000 cilvēku, bet nesen šis skaitlis samazinājās līdz aptuveni 10 000 cilvēkiem.

               23.Oulu pilsētas apkārtni ievērojami ietekmēja darbvietu samazināšana IKT nozarē, jo tā kopš 1980. gadiem ir bijusi viens no uzņēmumu biroju, pētniecības, attīstības un inovācijas un darba centrs. 2015. gada pavasarī reģionā bija apmēram 1500 IKT nozarē darbu meklējošu bezdarbnieku. Apmēram 80 % no tiem dzīvo Oulu apkārtnē. Turklāt viena trešdaļa no bezdarbniekiem ar augstāko izglītību IKT nozarē jau ilgāk nekā gadu nepārtraukti bijuši bez darba. Atlaišana no darba uzņēmumā Microsoft pasliktināja jau tā kritisko situāciju.

               24.Oulu apvidū tiek aktīvi attīstītas jaunas izaugsmes nozares, kas nodrošina nodarbinātību, piemēram, rūpniecisko procesu digitalizācija un labāka prognozējamība, un šajā attīstībā ir jānodrošina bez darba esošo IKT ekspertu iekļaušana
                  10
               .

               25.2015. gada februāra beigās Ūsimā 11 % no darbaspēka bija darbu meklējoši bezdarbnieki. Lai gan šis rādītājs ir zemāks par vidējo valstī, bezdarba pieaugums Ūsimā ir ievērojami lielāks (15,0 %) nekā Somijā kopumā (9,7 %). Februārī uz katru darbvietu bija 5,1 bez darba esošs darba meklētājs. Bezdarba līmenis pieaug, arī ņemot vērā neto migrāciju uz šo apvidu. 2015. gada augustā bez darba esošo darba meklētāju skaits Ūsimā pārsniedza 104 000, kas ir augstākais rādītājs kopš 1990. gadu sākuma.

               26.Ūsimā IKP veido 36 % no Somijas IKP. Tā ir atbildīga par 71 % no apgrozījuma, 62 % nodarbināto un 52 % uzņēmumu visā Somijas privātā sektora programmatūras nozarē. Tas nozīmē, ka programmatūras nozarē Ūsimā var uzskatīt par vēl nozīmīgāku nekā visās citās nozarēs kopā.

               27.2013. gadā programmatūras nozare veidoja 3 % no apgrozījuma, 5 % no personāla un 3 % uzņēmumu Ūsimā privātajā sektorā.

               28.Pārskata periodā Ūsimā reģionā 49 programmatūras uzņēmumi izmantoja sadarbības sarunas. Sadarbības sarunu sākumā tika aplēsts, ka nepieciešams samazināt personālu par 1681 cilvēku.

               29.Pamatojoties uz sākotnējo novērtējumu, šķiet, ka (jo īpaši attiecībā uz CGI) atlaišanas gadījumi skāruši algotus darba ņēmējus, kas vecāki par 50 gadiem - grupu, kurai ir grūti atrast jaunu darbu, un ir pamatoti uzskatīt, ka līdz 2016. gada jūnijam vairāk nekā 50 % no šiem cilvēkiem būs ilgtermiņa bezdarbnieki.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               30.Aplēstais atlaisto darba ņēmēju skaits, kuri varētu piedalīties pasākumos, ir 1200. Potenciālos dalībniekus pēc to dzimuma, valstspiederības un vecuma grupas var iedalīt šādi:

                        Kategorija

                        Paredzēto atbalsta
                           saņēmēju skaits

                        Dzimums:

                        vīrieši:

                        660

                        (55,0 %)

                        sievietes:

                        540

                        (45,0 %)

                        Valstspiederība:

                        ES valstspiederīgie:

                        1160

                        (96,7 %)

                        nav ES valstspiederīgie:

                        40

                        (3,3 %)

                        Vecuma grupa:

                        15-24 gadi:

                        24

                        (2,0 %)

                        25-29 gadi:

                        72

                        (6,0 %)

                        30-54 gadi:

                        936

                        (78,0 %)

                        55-64 gadi:

                        156

                        (13,0 %)

                        vairāk nekā 64 gadi:

                        12

                        (1,0 %)

               Ierosināto darbību attiecināmība

               31.Individualizētie pakalpojumi, kas sniedzami atlaistajiem darba ņēmējiem, sastāv no šādām darbībām.

               A. Izaugsmes veicināšanas pasākumi un citi sagatavošanās pasākumi

               –Darba meklēšanas apmācības:

               darba meklēšanas apmācību mērķis ir sniegt dalībniekiem informāciju par darba tirgu, palīdzēt viņiem saprast iespējas un uzlabot un atjaunināt savas darba meklēšanas prasmes. Ņemot vērā darba meklēšanas īpašas iezīmes IKT nozarē, tiks iepirkti mācību pakalpojumi, kas pielāgoti profesionālajai kompetencei un mērķgrupas vajadzībām.

               Izmantojot mācības var veicināt nodarbinātību, atbalstot darbaspēka mobilitāti sadarbībā ar EURES pakalpojumiem, un, piemēram, piedāvājot īpašas darba meklēšanas apmācības grupas, kas koncentrējas uz IKT darbvietu identifikāciju ārzemēs.

               –Darbaudzināšana (individuālas konsultācijas):

               darbaudzināšanas mērķis ir konsultēt privāto patērētāju, kas meklē darbu vai apmācību darbvietā. No vienas puses, darba konsultanti var veicināt atkārtotu pieņemšanu darbā, konsultējot darba meklētāju par dažādu darba meklēšanas iespēju izmantošanu (lietu pārvaldība), no otras puses, konsultanti var viņiem palīdzēt atrast jaunu darbu, konsultējot darba meklēšanas laikā.

               –Karjeras veidošana:

               karjeras veidošana ir paredzēta personām, ja saskaņā ar Nodarbinātības un ekonomiskās attīstības biroja (TE biroja) novērtējumu klientiem ir nepieciešams funkcionālāks, intensīvs un ilgtermiņa atbalsts karjeras plānošanā.

               –Ekspertu novērtējumi:

               cilvēkiem programmatūras nozarē ir ļoti atšķirīgas kompetences. Lai novērtētu, kādi pakalpojumi darba meklētājam ir nepieciešami, TE birojs var organizēt dažādus ekspertu novērtējumus, piemēram, darba spēju novērtēšana; kompetences un profesionālo prasmju apzināšana; uzņēmējdarbības kompetences un uzņēmējdarbības iespēju novērtējums. Ekspertu novērtējuma saturs un darbības joma būs atkarīgi no darba meklētāja personīgās situācijas.

               B. Nodarbinātības un uzņēmējdarbības pakalpojumi

               EGF finansēti nodarbinātības un uzņēmējdarbības pakalpojumi, ko sniedz TE birojs, ietver atbalstu neatkarīgiem darba meklējumiem, izmantojot tiešsaistes pakalpojumus, darba piedāvājumus un citus nodarbinātības pakalpojumus, tostarp starptautiskos nodarbinātības pakalpojumus, ceļa izdevumus un pārcelšanās izdevumu atlīdzināšanu, kompetences un profesionālo prasmju apzināšanu, darba spēju novērtēšanu, apmācības, izmēģināšanu (darba izmēģināšanu, apmācību izmēģināšanu) un darba samaksas subsīdijas. TE birojs ir atbildīgs par piedāvātajiem pakalpojumiem, un par šo darbu atbildību uzņemas EGF-dienesta speciālisti.

               C. Apmācība

               Apmācība tiek īstenota kā profesionālā pārkvalifikācija, kuras mērķis ir iegūt profesionālo vai papildu profesionālo kvalifikāciju nozarē ar augstu nodarbinātības līmeni, vai arī pastāvīga apmācība, stiprinot pašreizējo kompetenci. Apmācība ir pielāgota mērķgrupai.

               Šādu mācību mērķis ir nodrošināt apmācību dalībniekiem arī praktisko izpratni par to, kā uzņēmumi darbojas, un sniegt viņiem prasmes, kas nepieciešamas strādāšanai uzņēmumā, kā arī kompetences, lai varētu šādu uzņēmumu attīstīt. Apmācību mērķis ir vai nu atrast darbu kādā no partneruzņēmumiem, vai uzsākt jaunu uzņēmējdarbību, izmantojot attīstības projektu.

               Cilvēkiem ar augstāku izglītības līmeni var sniegt specializētu apmācību.

               D. Algas subsīdija

               Algas subsīdijas būs pieejamas atlaistajiem darba ņēmējiem, lai atbalstītu nodarbinātību jaunā darbvietā, samazinot darba devēja algu izmaksas. Algas subsīdijas izmanto jo īpaši, lai palielinātu darba ņēmēju pieņemšanu darbā privātajā sektorā ar subsīdiju. No 2015. gada algas subsīdija būs 30–50 % no attiecīgajām algas izmaksām atkarībā no tā, cik ilgi persona, kas ir pieņemta darbā ar subsīdiju, ir bijusi bez darba.

               E. Uzņēmējdarbības sākšanas dotācija

               Uzņēmējdarbības sākšanas dotācijas mērķis ir veicināt uzņēmējdarbības sākšanu un atsevišķu personu nodarbinātību. Uzņēmējdarbības sākšanas dotācija nodrošina ienākumus topošajam uzņēmējam laikā, kas nepieciešams pilna laika uzņēmējdarbības uzsākšanai un izveidei (līdz 18 mēnešiem).

               Uzņēmējdarbības sākšanas dotācija sastāv no divām daļām: pamata pabalsta un piemaksas. 2015. gadā pamata pabalsts bija EUR 32,80/dienā. Piemaksas summa katrā atsevišķā gadījumā atšķiras, to pēc saviem ieskatiem nosaka TE biroji. Piemaksa svārstās robežās no 10 līdz 60 % no pamata pabalsta.

               F. Orientācija uz uzņēmējdarbību un pakalpojumi jauniem uzņēmējiem

               Pasākumi, kas saistīti ar uzņēmējdarbības veicināšanu, tiek īstenoti kā uzņēmumu inkubatora veids un uzņēmējdarbības apmācība. Turklāt jaunajiem uzņēmējiem tiek piedāvāti padomi, konsultācijas un uzņēmējdarbības sākšanas dotācijas. Jaunas uzņēmējdarbības izveide tiks atbalstīta ar apakšreģiona uzņēmējdarbības pakalpojumu sniedzēju tīklu palīdzību un Nodarbinātības un ekonomikas ministrijas (MEE) korporācijas uzņēmējdarbības klientu loka plānošanas palīdzību.

               G. Piemaksas par ceļa izdevumiem, nakšņošanas un pārcelšanās izmaksām

               Darba meklētājam var piešķirt pabalstu par ceļa un uzturēšanās izmaksām, kas rodas darba meklēšanas nolūkā, vai ja šādas izmaksas radušās, piedaloties apmācībā. Darba meklētājam var piešķirt arī atlīdzību par pārcelšanās izdevumiem, ja viņš pieņem tāda darba piedāvājumu, kurš atrodas ārpus ikdienas pārvietošanās zonas.

               32.Aprakstītās ierosinātās darbības ir aktīva darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               33.Somija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības.

               Aplēstais budžets

               34.Aplēstās kopējās izmaksas ir EUR 4 372 000, kas ietver izdevumus par individualizētajiem pakalpojumiem EUR 4 167 000 apmērā un izdevumus par sagatavošanās, pārvaldības, informācijas un reklāmas, kā arī kontroles un ziņojumu sniegšanas pasākumiem EUR 205 000 apmērā.

               35.Kopējais finansiālais ieguldījums, kas pieprasīts no EGF, ir EUR 2 623 200 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)

                        Aplēstās kopējās izmaksas

                        (EUR)

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Izaugsmes veicināšanas pasākumi un citi sagatavošanās pasākumi

                        710

                        400,00

                        284 000,00

                        Nodarbinātības un uzņēmējdarbības pakalpojumi

                        1200

                        375,00

                        450 000,00

                        Apmācība

                        468

                        5000,00

                        2 340 000,00

                        Uzņēmējdarbības sākšanas dotācija

                        45

                        6000,00

                        270 000,00

                        Orientācija uz uzņēmējdarbību un pakalpojumi jauniem uzņēmējiem

                        12

                        5000,00

                        60 000,00

                        Starpsumma (a):

                        Procentuāli no individualizēto pakalpojumu kopuma

                        –

                        3 404 000

                        (81,69 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Algas subsīdija

                        92

                        8000,00

                        736 000,00

                        Piemaksas par ceļa izdevumiem, nakšņošanas un pārcelšanās izmaksām

                        180

                        150,00

                        27 000,00

                        Starpsumma (b):

                        Procentuāli no individualizēto pakalpojumu kopuma

                        –

                        763 000

                        (18,31 %)

                         Darbības, ko veic saskaņā ar EGF regulas 7. panta 4. punktu

                        1. Sagatavošanās darbības

                        –

                        10 000,00

                        2. Pārvaldība

                        –

                        165 000,00

                        3. Informēšana un reklāma

                        –

                        25 000,00

                        4. Kontrole un ziņošana

                        –

                        5000,00

                        Starpsumma (c):

                        Procentuāli no kopējām izmaksām:

                        –

                        205 000,00

                        4,69 %

                        Kopējās izmaksas (a+b+c):

                        –

                        4 372 000

                        EGF ieguldījums (60 % no kopējām izmaksām)

                        –

                        2 623 200

               36.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Somija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos.

               37.Somija apstiprināja, ka ieguldījumu izmaksas pašnodarbinātībai, uzņēmējdarbības sākšanai un darba ņēmēju pārņemšanai nepārsniegs EUR 15 000 vienam atbalsta saņēmējam.

               Izdevumu atbilstības periods

               38.Somija sāka sniegt individualizētos pakalpojumus paredzētajiem atbalsta saņēmējiem 2014. gada 1. augustā. Tāpēc par izdevumiem saistībā ar iepriekš minētajām darbībām ir tiesības saņemt EGF finansiālu ieguldījumu no 2014. gada 1. augusta līdz 2017. gada 12. jūnijam.

               39.Somijai 2014. gada 1. augustā sāka rasties administratīvie izdevumi saistībā ar EGF īstenošanu. Tāpēc par izdevumiem par sagatavošanās, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2014. gada 1. augusta līdz 2017. gada 12. decembrim.

               Papildināmība ar darbībām, ko finansē no valstu vai Savienības fondiem

               40.Valsts priekšfinansējuma vai līdzfinansējuma avots galvenokārt ir Ekonomikas un nodarbinātības ministrijas (MEE) Administratīvās nodaļas valsts nodarbinātības dienestu budžeta pozīcija. Dažus pakalpojumus finansēs arī no ekonomiskās attīstības, transporta un vides centru (ELY centru) un TE biroju darbības izdevumiem. Tehnisko atbalstu finansēs no Nodarbinātības un ekonomikas ministrijas un ELY centru darbības izdevumiem.

               41.Somija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               42.Somija ir norādījusi, ka saskaņotais individualizēto pakalpojumu kopums ir izstrādāts, apspriežoties ar sociālajiem partneriem un reģionālajām iestādēm. Ziemeļostrobotnijas ELY centrs un TE birojs organizēja pasākumu (2014. gada 1. oktobrī), lai plānotu pasākumus, kas ietverti EGF projektos. Šajā pasākumā tika aicināti piedalīties projektu īstenojošo organizāciju partneri (Business Oulu, Oulu pilsēta, Oulu universitāte, Yritystakomo (uzņēmējdarbības inkubators), Tirdzniecības palāta un Ziemeļostrobotnijas uzņēmēji) un mērķa grupu pārstāvji.

               43.MEE ir sasaukusi grupu, kura risina darba ņēmēju atlaišanas gadījumus datorprogrammēšanas nozarē un kura piedalījās pieteikuma sagatavošanā, lai saņemtu EGF atbalstu. Šajā grupā ietilpst pārstāvji no skarto reģionu ELY centriem un TE birojiem, Business Oulu un sociālie partneri.

               Pārvaldības un kontroles sistēmas

               44.Pieteikums ietver pārvaldības un kontroles sistēmas aprakstu, kurā norādīti ietverto struktūru pienākumi. Somija ir informējusi Komisiju, ka finansiālo ieguldījumu pārvaldīs MEE, kura pārvalda arī ESF līdzekļus. Tā pati ministrija darbojas arī kā sertifikācijas iestāde. Pienākumi un ziņošanas saistības starp departamentiem, kas ir atbildīgi par šīm divām funkcijām, ir stingri nošķirti. Pārvaldības funkcijas attiecībā uz EGF ir uzticētas Nodarbinātības un uzņēmējdarbības departamentam, savukārt attiecībā uz ESF šīs funkcijas veiks Reģionālais departaments. Sertifikācijas funkcijas attiecībā uz abiem fondiem ir nodotas Cilvēkresursu un administrācijas vienībai. Ministrija ir sagatavojusi rokasgrāmatu, kurā precīzi noteiktas ievērojamās procedūras.

               45.Par revīziju atbildīgā struktūra ir neatkarīga iekšējās revīzijas nodaļa, kas ir tieši pakļauta tās pašas ministrijas pastāvīgajam sekretāram. Uzdevumi, kas saistīti ar uzraudzību un revīziju, arī ir iekļauti abu – gan vadošās iestādes, gan sertifikācijas iestādes funkcijās.

               Saistības, ko uzņemas attiecīgā dalībvalsts

               46.Somija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši juridiskos pienākumus, kas attiecas uz darba ņēmēju atlaišanu, un ir snieguši darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               47.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  11
               .

               48.Pēc pieteikuma izskatīšanas attiecībā uz nosacījumiem, kas izklāstīti EGF regulas 13. panta 1. punktā, un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina mobilizēt EGF līdzekļus EUR 2 623 200 apmērā, kas atbilst 60 % no ierosināto darbību kopējām izmaksām, lai sniegtu finansiālu ieguldījumu pieteikumā minēto pasākumu īstenošanā.

               49.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  12
               .

               Saistītie tiesību akti

               50.Vienlaikus ar priekšlikumu lēmumam par EGF līdzekļu izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 2 623 200 apmērā.

               51.Tajā pašā laikā, kad tā pieņem priekšlikumu lēmumam par EGF izmantošanu, Komisija ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  (Somijas pieteikums – EGF/2015/005 FI/Datorprogrammēšana)

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  13
               , un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  14
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013
                  15
                12. pantā.

               (3)Somija 2015. gada 12. jūnijā iesniedza pieteikumu EGF/2015/005 FI/Datorprogrammēšana, lai saņemtu finansiālu ieguldījumu no EGF, pēc darba ņēmēju atlaišanas saimnieciskās darbības nozarē, kas klasificēta NACE 2. redakcijas 62. nodaļā (Datorprogrammēšana, konsultēšana un saistītas darbības), NUTS
                  16
                2. līmeņa reģionos Länsi-Suomi (FI19), Helsinki-Uusimaa (FI1B), Etelä-Suomi (FI1C) un Pohjois- ja Itä-Suomi (FI1D), Somijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)Tādēļ EGF būtu jāizmanto, lai sniegtu finansiālu ieguldījumu EUR 2 623 200 apmērā saistībā ar Somijas iesniegto pieteikumu.

               (5)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 2 623 200 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [the date of its adoption]
                  17
               .

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 855. lpp.

                     (2)
                  EGF regulas 3. panta nozīmē.

                     (3)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (4)
                  OV L 393, 30.12.2006., 1. lpp.

                     (5)
                  Saskaņā ar Regulas (ES) Nr. 1309/2013 7. panta 4. punktu.

                     (6)
                  Uzņēmumu saraksts pielikumā.

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7.

                     (8)
                  EGF/2011/016/Agile; COM(2013) 120 final un pašreizējais.

                     (9)
                  http://www.pohjois-pohjanmaa.fi/file.php?3634, 3. lpp.

                     (10)
                  http://www.temtoimialapalvelu.fi/files/2285/Ohjelmistoala_joulukuu_2014.pdf, 42. lpp.

                     (11)
                  OV L 347, 20.12.2013., 884. lpp.

                     (12)
                  OV C 373, 20.12.2013., 1. lpp.

                     (13)
                  OV L 347, 20.12.2013., 855. lpp.

                     (14)
                  OV C 373, 20.12.2013., 1. lpp.

                     (15)
                  Padomes Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (16)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (17)
                  Date to be inserted by the Parliament before the publication in OJ.

    ---documentbreak---

               EIROPAS KOMISIJA
            Briselē, 6.11.2015
            COM(2015) 553 final
            PIELIKUMS
            Priekšlikumam
            EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu (Somijas pieteikums – EGF/2015/005 FI/Datorprogrammēšana)

               PIELIKUMS

                        Uzņēmumi un atlaisto darba ņēmēju skaits pārskata periodā

                        10tons Oy

                        1

                        Kielisoft IT Solutions Oy

                        1

                        Accenture Services Oy

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group OY

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Kopējais uzņēmumu skaits:

                        69

                        Kopējais atlaisto darba ņēmēju skaits:

                        1603


               EIROPAS KOMISIJA
            Briselē, 3.9.2015
            COM(2015) 417 final
            2015/0186(NLE)
            Priekšlikums
            PADOMES LĒMUMS
            par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, un par lēmumu, kuru ir pieņēmusi ES un EBTA Kopīgā tranzīta apvienotā komiteja, par uzaicinājumiem Serbijas Republikai pievienoties Konvencijai par preču tirdzniecības formalitāšu vienkāršošanu un Konvencijai par kopīgu tranzīta procedūru

               PASKAIDROJUMA RAKSTS

               1.PRIEKŠLIKUMA KONTEKSTS

               Priekšlikuma pamatojums un mērķi

               Konvencija par preču tirdzniecības formalitāšu vienkāršošanu un Konvencija par kopīgu tranzīta procedūru tika noslēgtas 1987. gada 20. maijā starp Eiropas Kopienu un EBTA valstīm.

               Komisijas 2001. gada paziņojumā Eiropas Parlamentam un Padomei par stratēģiju, lai sagatavotu kandidātvalstis dalībai EK un EBTA 1987. gada Konvencijā par kopīgu tranzīta procedūru un Konvencijā par formalitāšu vienkāršošanu preču tirdzniecībā, 2010. gada paziņojumā Eiropas Parlamentam un Padomei par stratēģiju, lai sagatavotu dažu kaimiņvalstu pievienošanos abām konvencijām, un Padomes 2011. gada 14. aprīļa secinājumos, kuros apstiprināta abos paziņojumos izklāstītā pieeja, ir paredzēts atbalsts vairākām valstīm to centienos pievienoties konvencijām.

               Šā lēmuma nolūks ir pieņemt ES kopēju nostāju par projektu ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. .../2015 un par projektu ES un EBTA Kopīgā tranzīta apvienotās komitejas Lēmumam Nr. .../2015, ar kuriem Serbijas Republiku uzaicina pievienoties konvencijām.

               Atbilstība spēkā esošajiem noteikumiem politikas jomā

               Priekšlikuma darbības jomā nav spēkā esošu noteikumu.

               Atbilstība pārējiem Savienības politikas virzieniem

               Priekšlikums atbilst stratēģijai uzlabot ES konkurētspēju un veicināt ekonomikas izaugsmi.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               Juridiskais pamats

               Konvencija paredz pasākumus, ar kuriem vienkāršo preču kustību starp Eiropas Savienību, Islandes Republiku, bijušo Dienvidslāvijas Maķedonijas Republiku, Norvēģijas Karalisti, Šveices Konfederāciju un Turcijas Republiku.

               Serbija ir paudusi vēlmi pievienoties konvencijai pēc tam, kad tā ir izpildījusi juridiskās, strukturālās un informācijas tehnoloģiju prasības, kas ir pievienošanās priekšnosacījumi.

               Saskaņā ar 11. panta 3. punkta nosacījumiem Konvencijā par preču tirdzniecības formalitāšu vienkāršošanu un 15. panta 3. punkta nosacījumiem Konvencijā par kopīgu tranzīta procedūru ES un EBTA apvienotās komitejas ar lēmumu uzaicina trešo valsti pievienoties konvencijām, attiecīgi 1. panta 2. punkta nozīmē un 3. panta 1. punkta c) apakšpunkta nozīmē saskaņā ar procedūru, kas ir izklāstīta attiecīgi 11.a pantā un 15.a pantā.

               ES un EBTA apvienotās komitejas izsaka šādus uzaicinājumus, ja valsts pierāda, ka spēj nodrošināt atbilstību sīki izstrādātiem noteikumiem par konvenciju piemērošanu.

               ES un EBTA kopīga transporta un preču tirdzniecības formalitāšu vienkāršošanas darba grupas pilnvarota novērtēšanas misija, kas galvenokārt izskatīja, kā tiek pielāgoti bijušās Serbijas Republikas muitas tiesību akti, veidotas procedūras pārvaldībai nepieciešamās struktūras un ieviesta jaunā datorizētā tranzīta sistēma (NCTS), kas dod iespēju piemērot kopīgu tranzīta procedūru, konstatēja, ka uzaicinājumu nosacījumi ir izpildīti.

               Proporcionalitāte

               Priekšlikums ir saskaņā ar proporcionalitātes principu šādu iemeslu dēļ.

               Ierosinātās darbības veids ir vienīgais iespējamais.

               Ierosinātās darbības veids neparedz nekādus finansēšanas izdevumus.

               Juridiskā instrumenta izvēle

               Ierosinātie juridiskie instrumenti: lēmums.

               Nav citu piemērotu instrumentu.

               3.EX-POST NOVĒRTĒJUMA, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMA REZULTĀTI

               Apspriešanās ar ieinteresētajām personām

               Apspriešanās, kurās apstiprināja projektu ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. .../2015 un projektu ES un EBTA Kopīgā tranzīta apvienotās komitejas Lēmumam Nr. .../2015, ar kuriem Serbijas Republiku uzaicina pievienoties konvencijām, ar dalībvalstīm tika organizētas Muitas kodeksa komitejas Muitas statusa un tranzīta nodaļā un ar Konvencijas līgumslēdzējām pusēm – ES un EBTA darba grupās "Kopīgais tranzīts" un "Preču tirdzniecības formalitāšu vienkāršošana".

               Atbilžu kopsavilkums un tas, kā tās ņemtas vērā:

               Labvēlīgs atzinums.

               Ekspertu atzinumu pieprasīšana un izmantošana

               Neatkarīgu ekspertu atzinums nebija vajadzīgs.

               Ietekmes novērtējums

               Pievienošanās konvencijām ir daļa no Serbijas Republikas pirmspievienošanās Eiropas Savienībai stratēģijas. Tās rezultātā tiks īstenota saskaņošana ar acquis communautaire tranzīta jomā. Ieviešot Serbijas Republikā kopīgu tranzītu kā alternatīvu TIR procedūrai, turpmāk tiks atvieglots tranzīts, samazinātas izmaksas un, iespējams, palielināts tirdzniecības apjoms.

               4.IETEKME UZ BUDŽETU

               Priekšlikums neietekmē ES budžetu.

               2015/0186 (NLE)

               Priekšlikums

               PADOMES LĒMUMS

               par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, un par lēmumu, kuru ir pieņēmusi ES un EBTA Kopīgā tranzīta apvienotā komiteja, par uzaicinājumiem Serbijas Republikai pievienoties Konvencijai par preču tirdzniecības formalitāšu vienkāršošanu un Konvencijai par kopīgu tranzīta procedūru

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Konvencijas starp Eiropas Ekonomikas kopienu, Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par preču tirdzniecības formalitāšu vienkāršošanu
                  1
                ("Konvencija par preču tirdzniecības formalitāšu vienkāršošanu") 11. panta 3. punkts ES un EBTA apvienotajai komitejai, kas izveidota ar minēto konvenciju, piešķir pilnvaras pieņemt lēmumus par uzaicinājumiem trešām valstīm minētās konvencijas 1. panta 2. punkta nozīmē pievienoties minētajai konvencijai saskaņā ar 11.a pantu.

               (2)Konvencijas starp Eiropas Ekonomikas kopienu, Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par kopīgu tranzīta procedūru
                  2
                ("Konvencija par kopīgu tranzīta procedūru") 15. panta 3. punkts ES un EBTA apvienotajai komitejai, kas izveidota ar minēto konvenciju, piešķir pilnvaras pieņemt lēmumus par uzaicinājumiem trešām valstīm minētās konvencijas 3. panta 1. punkta c) apakšpunkta nozīmē pievienoties minētajai konvencijai saskaņā ar 15.a pantu.

               (3)Ir piemēroti izstrādāt nostāju, kas Savienībai jāieņem šajās apvienotajās komitejās par lēmumiem, ar kuriem Serbijas Republiku aicina pievienoties minētajām konvencijām.

               (4)Tādēļ Savienības nostāju šajās apvienotajās komitejās vajadzētu balstīt uz pievienotajiem lēmumu projektiem,

               IR PIEŅĒMUSI ŠO LĒMUMU.

               1. pants

               Savienības nostāja ES un EBTA Preču tirdzniecības formalitāšu vienkāršošanas apvienotajā komitejā par uzaicinājumu bijušajai Serbijas Republikai pievienoties Konvencijai par preču tirdzniecības formalitāšu vienkāršošanu pamatojas uz minētās ES un EBTA apvienotās komitejas lēmuma projektu, kas pievienots pielikumā.

               2. pants

               Savienības nostāja ES un EBTA Kopīgā tranzīta apvienotajā komitejā par uzaicinājumu Serbijas Republikai pievienoties Konvencijai par kopīgu tranzīta procedūru pamatojas uz minētās ES un EBTA apvienotās komitejas lēmuma projektu, kas pievienots pielikumā.

               3. pants

               Pēc tam, kad Serbijas Republika būs izpildījusi pievienošanās tehniskos nosacījumus, Savienības pārstāvis apvienotajās komitejās, kas minētas attiecīgi 1. un 2. pantā, ierosina lēmumus uzaicināt Serbijas Republiku pievienoties konvencijām un balsot par šiem lēmumiem saskaņā ar šā lēmuma 1. un 2. pantu.

               4. pants

               ES un EBTA Preču tirdzniecības formalitāšu vienkāršošanas apvienotās komitejas lēmumu un ES un EBTA Kopīgā tranzīta apvienotās komitejas lēmumu pēc to pieņemšanas publicē Eiropas Savienības Oficiālajā Vēstnesī.

               5. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)
                  OV L 134, 22.5.1987., 2. lpp.

                     (2)
                  OV L 226, 13.8.1987., 2. lpp.

    ---documentbreak---

               EIROPAS KOMISIJA
            Briselē, 3.9.2015
            COM(2015) 417 final
            PIELIKUMI
            dokumentam
            Priekšlikums – Padomes lēmums
            par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, un par lēmumu, kuru ir pieņēmusi ES un EBTA Kopīgā tranzīta apvienotā komiteja, par uzaicinājumiem Serbijas Republikai pievienoties Konvencijai par preču tirdzniecības formalitāšu vienkāršošanu un Konvencijai par kopīgu tranzīta procedūru

               PIELIKUMI

               dokumentam

               Priekšlikums – Padomes lēmums

               par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, un par lēmumu, kuru ir pieņēmusi ES un EBTA Kopīgā tranzīta apvienotā komiteja, par uzaicinājumiem Serbijas Republikai pievienoties Konvencijai par preču tirdzniecības formalitāšu vienkāršošanu un Konvencijai par kopīgu tranzīta procedūru

               1. PIELIKUMS

               Priekšlikums ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. .../2015 par uzaicinājumu Serbijas Republikai pievienoties 1987. gada 20. maija Konvencijai par preču tirdzniecības formalitāšu vienkāršošanu

               ES un EBTA APVIENOTĀ KOMITEJA,

               ņemot vērā 1987. gada 20. maija Konvenciju par preču tirdzniecības formalitāšu vienkāršošanu
                  1
                ("Konvencija") un jo īpaši tās 11. panta 3. punktu,

               tā kā:

               1)
                     Preču apmaiņu ar Serbijas Republiku varētu labāk veicināt, vienkāršojot formalitātes, kas ietekmē preču tirdzniecību starp Serbijas Republiku un Eiropas Savienību, Islandes Republiku, bijušo Dienvidslāvijas Maķedonijas Republiku, Norvēģijas Karalisti, Šveices Konfederāciju un Turcijas Republiku.

               2)
                     Lai panāktu šādu vienkāršošanu, ir lietderīgi uzaicināt Serbijas Republiku pievienoties Konvencijai,

               IR PIEŅĒMUSI ŠO LĒMUMU.

               1. pants

               Saskaņā ar Konvencijas 11.a pantu Serbijas Republiku uzaicina pievienoties Konvencijai no 2015. gada 1. decembra.

               2. pants

               Šis lēmums stājas spēkā tā pieņemšanas dienā.

               ...., 2015. gada .....

               ES un EBTA Apvienotās komitejas vārdā –

                     priekšsēdētājs

               2. PIELIKUMS

               Priekšlikums ES un EBTA Kopīgā tranzīta apvienotās komitejas Lēmumam Nr. .../2015 par uzaicinājumu Serbijas Republikai pievienoties 1987. gada 20. maija Konvencijai par kopīgu tranzīta procedūru

               ES un EBTA APVIENOTĀ KOMITEJA,

               ņemot vērā 1987. gada 20. maija Konvenciju par kopīgu tranzīta procedūru
                  2
                ("Konvencija") un jo īpaši tās 15. panta 3. punkta e) apakšpunktu,

               tā kā:

               (1)
                     Tirdzniecību ar Serbijas Republiku varētu labāk veicināt ar kopīgu tranzīta procedūru precēm, ko transportē starp Serbijas Republiku un Eiropas Savienību, Islandes Republiku, bijušo Dienvidslāvijas Maķedonijas Republiku, Norvēģijas Karalisti, Šveices Konfederāciju un Turcijas Republiku.

               2)
                     Lai īstenotu šādu procedūru, ir lietderīgi uzaicināt Serbijas Republiku pievienoties Konvencijai,

               IR PIEŅĒMUSI ŠO LĒMUMU.

               1. pants

               Saskaņā ar Konvencijas 15.a pantu Serbijas Republiku uzaicina pievienoties Konvencijai no 2015. gada 1. decembra.

               2. pants

               Šis lēmums stājas spēkā tā pieņemšanas dienā.

               ...., 2015. gada .....

               ES un EBTA Apvienotās komitejas vārdā –

                     priekšsēdētājs

                     (1)
                  OV L 134, 22.5.1987., 2. lpp.

                     (2)
                  OV L 226, 13.8.1987., 2. lpp.